આવું જોઇએ ત્યારે આપણે સામાન્ય રીતે બંનેના ભાગ્યને કે પ્રારબ્ધને એમની પરિસ્થિતિની ભિન્નતા માટે જવાબદાર ગણી કાઢીએ છીએ. જેનો આપણને જવાબ ન મળે તેને માટે ભાગ્ય કે કર્મને કારણભૂત માની લેવાની આપણી સહજ મનોવૃત્તિ રહે છે. અનેક લોકો એવા હોય છે કે જેમને કાયમ કોઇને કોઇ માંદગીની તકલીફ રહ્યા જ કરતી હોય છે. ડોકટરો અને દવાઓના ફેરા મારવાનું એમના ભાગ્યમાંથી છૂટતું જ નથી. જાણે કે કાયમ માંદા રહેવા માટે જ એમણે જન્મ લીધેલો હોય એમ લાગે છે.